ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                    Na rokovanie vlády SR
                                                                                                    dňa  26. marca 2003
                                                                                                    K materiálu č. 1782/2003
                                                                                                    K bodu č. 1

S T A N O V I S K O
k novému zneniu návrhu na prístup Slovenskej republiky k Dohovoru o cezhraničných účinkoch priemyselných havárií

I.

     Návrh na prístup Slovenskej republiky k Dohovoru o cezhraničných účinkoch priemyselných havárií predložil na rokovanie vlády Slovenskej republiky minister životného prostredia Slovenskej republiky László Miklós v novom znení. 

II.

     Účelom predkladaného návrhu je aktívne napomáhať medzinárodnej spolupráci pri prevencií priemyselných havárií a odstraňovaní ich nepriaznivých účinkov.

III.

     Protokol je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy SR sa pred jej ratifikáciou vyžaduje súhlas NR SR. Dohovor nemá prednosť pred zákonmi podľa čl. 7 ods. 5 Ústavy SR.

     Legislatívna rada vlády Slovenskej republiky predložený návrh prerokovala na svojom zasadaní dňa 18. februára 2003 a rozhodla, že ide o medzinárodnú zmluvu podľa čl. 7 ods. 4 Ústavy SR.

IV.

     Sekcia vládnej legislatívy úradu vlády Slovenskej republiky skonštatovala, že s výnimkou dvoch nižšie uvedených pripomienok boli ostatné pripomienky legislatívnej rady do materiálu zapracované a odporúča vláde Slovenskej republiky návrh na prístup Slovenskej republiky k Dohovoru o cezhraničných účinkoch priemyselných havárií   schváliť s  úpravami:

K jednotlivým ustanoveniam:

K článku 24
-v ods. 2 slovo "Ustanovenia" nahradiť slovom "Ustanoveniami".

K článku 26
-v ods. 2 v druhej vete odporúčame slovo "svojom" nahradiť slovom "svojej".

V Bratislave 21. marca 2003
Vypracoval: Pavel Kanka

                                                                                     Štefan  G r m a n
                                                                                      generálny riaditeľ
                                                                                sekcie vládnej legislatívy